YPKVV

YPKVV () on Marvel-kustantamon sarjakuvissa esiintyvä kuvitteellinen terrorisminvastainen yksikkö ja tiedustelujärjestö, joka auttaa supersankareita ja tavallisia kansalaisia vastustamaan luonnollisia sekä yliluonnollisia uhkia.

Järjestön nimi on lyhenne sanoista Ylimmän Päämajan Kansainvälisen Vakoilun Vastustamisjaos (). Vuonna 1991 englanninkieliseksi nimeksi vaihdettiin Strategic Hazard Intervention Espionage Logistics Directorate. Marvel Cinematic Universessa ja myöhemmissä medioissa myös S.H.I.E.L.D. oli lyhenne nimestä Strategic Homeland Intervention, Enforcement and Logistics Division.

 Historia 
YPKVV perustettiin vastaamaan teknologisesti kehittynyttä, uusfasistista rikollisjärjestö Hydraa. YPKVV on planeetan suurin ja tehokkain voima maailmanrauhaa uhkaavissa tehtävissä, terrorismin vastustamisessa ja muukalaisinvaasioiden torjunnassa.

Suurin osa YPKVV:n operaatioista on salaisia, mutta joihinkin kuuluu julkisia aktiviteetteja. Organisaation sopimus estää sitä kumoamasta valtion asevoimia osallistumalla sotatoimiin vihollisen maaperällä. Asevoimien kanssa hoidetut tehtävät koordinoidaan sulavasti, kuten tapauksessa, kun Yhdysvaltain armeija jahtasi Hulkia. Kaikki piilo-operaatiot ovat automaattisesti YPKVV:n työtä, jolloin asevoimia ei tarvita. Toisin kuin lukuisat kansalliset tiedustelujärjestöt kuten CIA, Mossad tai MI6, YPKVV:en kuuluu kansainvälinen jäsenyys ja oikeudenhoito. Suurin osa maailman vapaista valtioista osallistuu YPKVV:n toimintaan ja auttavat sen toimintaa omalla maaperällään.

YPKVV:n perustajat pysyvät anonyymeinä; sen johtajiin kuuluu tunnettuja valtio- ja yhtiöjohtajia. Tiedettyjä YPKVV:n perustamisessa mukana olleita olivat Howard Stark ja Peggy Carter. Hydran salamurhaajat tappoivat organisaation ensimmäisen johtajan, jonka henkilöllisyys on salainen. Hänen korvaajansa oli CIA:n agentti Nick Fury. YPKVV:n korkea-arvoisimpana agenttina Fury valvoi päivittäisiä johtotoimenpiteitä ja toimi kentällä joukkojen ylipäällikkönä. Organisaation johtokunta, jonka seitsemän jäsentä pitävät nimettömyytensä kommunikoimalla henkilökunnan kanssa videoruudun kautta, päättävät YPKVV:n toimintatavoista ja direktiiveistä.

YPKVV:n suurin heikkous on se, että siitä on tullut niin monimutkainen organisaatio ja sen tehtävät ovat niin suuria, ettei yksi ihminen, edes Furyn seuraaja Sharon Carter, pysty henkilökohtaisesti valvomaan kaikkia toimia.

 Tunnettuja jäseniä sarjakuvissa  
YPKVV:n hyvin tunnettuja jäseniä aakkosjärjestyksessä:

 Clint Barton, alias Haukansilmä
 Natasha Romanoff, alias Musta Leski
 Nick Fury, johtaja
 Clay Quartamain
 Abigail Brand
 Yuri Brevlov, venäläinen Helialuksen komentaja
 G. W. Bridge
 Laura Brown, Päähydran tytär
 Sharon Carter (Agentti 13)
 Contessa Valentina Allegra di Fontaine
 Jessica Drew, alkuperäinen Hämähäkkinainen
 Timothy ”Dum Dum” Dugan

 Rigby Fallon, tietokoneasiantuntija
 Maria Hill
 Phil Coulson
 Jerry Hunt
 Daisy Johnson / Järistys, seismisiä voimia omaava superagentti
 Leo Fitz, tieteilijä
 Jemma Simmons, tohtori
 Gabriel ”Gabe” Jones
 Eric O’Grady, uusin Muurahaismies
 Jasper Sitwell
 Tony Stark, alias Rautamies, järjestön johdossa Rautamies: Viisi painajaista -kirjassa (suom. 2010). Ei silti sinänsä ole koskaan kuulunut YPKVV:hen koska ei halunnut mukaan.

 Kulkuneuvot ja apuvälineet 
 Helialukset (): YPKVV:n tärkeimmät kulkuneuvot ja tukikohdat. Tony Starkin ja Stark-yhtiöiden avustuksella suunnitellut ja rakennetut lentävät lentotukialukset. Esiintyivät ensi kerran Strange Tales -lehden numerossa 135 (elokuu 1965).
 Quinjet-suihkukoneet: Kehitetty Mustan Pantterin teollisuuslaitoksessa Wakandassa. Niitä kuljetetaan helialuksissa ja niillä voi nousta ja laskeutua pystysuorassa. Olivat alun perin Kostajien käytössä. Esiintyivät ensi kerran The Avengers -lehden numerossa 61 (helmikuu 1969).
 LMD-robotit (Life Model Decoy): YPKVV:n kehittämiä muokattavia robottikaksoisolentoja. Niitä halitaan kauko-ohjauksella ja ne ovat yli-inhimillisen voimakkaita. Niihin voi jopa siirtää ihmisten tietoisuuden. Esiintyivät ensi kerran Strange Tales -lehden numerossa 135 (elokuu 1965).

 Muut mediat 
 Televisio 
 YPKVV:n ensiesiintyminen on sarjan Spider-Man and His Amazing Friends jaksossa "Mission: Save the Guardstar".
 YPKVV esiintyy myös 1990-luvun Rautamies -animaatiosarjassa.
 YPKVV esiintyi useita kertoja 1990-luvun Hämähäkkimies-animaatiosarjassa, alkaen ensimmäisen kauden jaksosta " Kameleontti". Kaikki myöhemmissä YPKVV:n esiintymisissä on nähty myös Nick Fury. Agentti 1 oli ainut toinen tunnistautunut agentti.
 YPKVV esiintyi useita kertoja sarjassa X-Men: Evolution.
 YPKVV esiintyy sarjassa The Super Hero Squad Show, missä myös Neiti Ihme kuvaillaan yhdeksi sen agenteista.
 YPKVV esiintyy sarjassa Iron Man: Armored Adventures.
 YPKVV esiintyy sarjassa The Avengers: Earth’s Mightiest Heroes.
 YPKVV esiintyy sarjassa Ultimate Spider-Man. Sarjan juonena on Nick Furyn ja Phil Coulsonin koulutusohjelma, jossa Fury ja Coulson kouluttavat nuoria supersanakreita, joihin kuuluvat Hämähäkkimiehen lisäksi Valkoinen Tiikeri, Voimamies, Rautanyrkki, ja Nova.
 YPKVV esiintyy sarjassa Avengers Assemble.
 YPKVV esiintyy sarjassa Hulk ja M.Ä.I.S.K.:n agentit
 YPKVV on saanut oman televisiosarjan, jonka ABC tilasi vuonna 2012, joka sai nimen S.H.I.E.L.D. Agentit. Sarja sijoittuu Marvel Cinematic Universeen ja sen päähenkilö on Phil Coulson (joka herätettiin kuolleista The Avengersin tapahtumien jälkeen), joka johtaa outoja tapauksia sekä superihmisiä tutkivaa tiimiä.

Elokuvat
Vuonna 1998 ilmestyi televisioelokuva Nick Fury: Agent of S.H.I.E.L.D., jonka pääosassa oli David Hasselhoff.
 S.H.I.E.L.D. esiintyy useissa Marvel Cinematic Universen elokuvissa:
 Siihen viitataan ensin elokuvassa Iron Man, kun agentti Phil Coulson pyytää päästä Tony Starkin puheille, keskustellakseen tämän paosta Kymmenen sormuksen käsistä. Järjestöä kutsutaan lähes koko elokuvan ajan sen oikealla nimellä, kunnes Coulson käskee Pepper Pottsia kutsumaan sitä vain nimellä S.H.I.E.L.D.  Lopputekstien jälkeisessä kohtauksessa, Tony Stark tapaa Nick Furyn, joka haluaa keskustella "Kostajat-hankkeesta".
 S.H.I.E.L.D.:iin viitataan lyhyesti elokuvassa The Incredible Hulk, kun näytetään, että S.H.I.E.L.D. oli tietoinen tohtori Bruce Bannerin kokeista yrittää tehdä ihmisistä immuuneja gammasäteilylle. Myöhemmin, kenraali Ross toteaa kuinka Bannerin ja hänen yhteyshenkilönsä salanimet "olivat lisätty S.H.I.E.L.D.:n tietokantaan". Lopputekstien jälkeisessä kohtauksessa, Tony Stark saapuu kenraali Rossin luokse ja kertoo erikoisen "tiimin" olevan rakenteilla.
 S.H.I.E.L.D. esiintyy elokuvassa Iron Man 2. Musta Leski esitellään S.H.I.E.L.D.:n agenttina, kun Nick Fury lähettää hänet pitämään Tony Starkia silmällä. Phil Coulson esiintyy myös lyhyesti, valovmassa Tony Starkia tämän arestin aikana. Kerrotaan myös, että Howard Stark oli yksi S.H.I.E.L.D.:n perustajista. Lopputekstien jälkeisessä kohtauksessa Phil Coulson saapuu Albuquerqueen, New Mexicoon, missä hän soittaa Furylle ja kertoo löytäneensä sen mitä he etsivät. Kohde paljastui Thorin vasaraksi, Mjolniriksi.
 S.H.I.E.L.D. esiintyy elokuvassa Thor. Se seuraa elokuvan Iron Man 2 lopputekstien jälkeistä kohtausta, Phil Coulson johtaa S.H.I.E.L.D.-tiimin vartioimaan Mjolnirin laskeutumisaluetta. Jasper Sitwell (Maximiliano Hernández) esiintyy myös elokuvassa. Lopputekstien jäkeisessä kohtauksessa, Erik Selvig tuodaan S.H.I.E.L.D.:n laitokseen, jossa Nick Fury pyytää häntä tutkimaan Tesseraktia.
 S.H.I.E.L.D. esiintyy Captain America: The First Avengerin lopussa. Kun Steve Rogers herää nykyajassa ja pakenee rakennuksesta, Nick Fury ja muutamat S.H.I.E.L.D.:n agentit tervehtivät häntä. Itse elokuvan varsinaisen juonen tapahtumien aikaan S.H.I.E.L.D::iä ei ole vielä olemassa, mutta sen perustajajäsenet työskentelevät järjestössä nimeltä Strateginen tiedereservi ().
 S.H.I.E.L.D. esiintyy elokuvassa The Avengers. Nick Fury, Phil Coulson, Natasha Romanoff, Jasper Sitwell, ja Clint Barton esiintyvät, kuten myös S.H.I.E.L.D.:n apulaisjohtaja Maria Hill (Cobie Smulders). Merkittävä osa elokuvasta sijoittuu S.H.I.E.L.D.:n helialukselle.
 Tony Stark mainitsee S.H.I.E.L.D.:n kerran elokuvassa Iron Man 3. Stark hakkeroituu S.H.I.E.L.D.:n Mandariinia käsittelevään tietokantaan (ja paljastaa S.H.I.E.L.D.:n tutkineen myös Mandariinin uhkaa).
 S.H.I.E.L.D. esiintyy merkittävässä roolissa elokuvassa Captain America: The Return of the First Avenger, missä Kapteeni Amerikka työskentelee S.H.I.E.L.D.:n agenttina, Mustan Lesken, Nick Furyn, Maria Hillin, Jasper Sitwellin, Sharon Carterin, Brock Rumlow’n, Jack Rollinsin ja Alexander Piercen ohella. S.H.I.E.L.D.:n historiaa tutkitaan tarkemmin elokuvassa. S.H.I.E.L.D. oli toisen maailmanosdan jälkeen perustettu Strategisen tiedereservin tilalle ja Arnim Zolan paljastetaan olleen siihen aikaa värvätty S.H.I.E.L.D.:iin tieteellisten taitojensa vuoksi. Mutta Zola salaa uudelleenkasvatti Hydran järjestön sisällä, eliminoidakseen kaikki mahdolliset uhat Hydran tavoitteille. Pierce, Rumlow, Rollins ja Sitwell paljastuvat Hydran kaksoisagenteiksi. Kun Rogers paljastaa Hydran soluttautumisen S.H.I.E.L.D.:iin, Fury, Romanoff, Carter ja Hill lähtevät hajoamaisillaan olevasta S.H.I.E.L.D.:istä.
 Elokuvassa Avengers: Age of Ultron, S.H.I.E.L.D.:in sanotaan olevan romahtanut. Fury saapuu henkilökohtaisesti rohkaisemaan Kostajia jatkamaan taistelua Ultronia vastaan, samalla kun Maria Hill työskentelee heille. Fury nähdään myöhemmin viimeisessä taistelussa Sokoviassa helialuksella, apunaan muutamia entisiä S.H.I.E.L.D.:n agentteja ja James Rhodes. Helialusta käytetään evakuoimaan tuhannet ihmiset ilmaan nostetusta kaupungista ennen kuin Thor ja Rautamies tuhoavat kaupungin pelastaakseen maailman.
 Elokuvassa Ant-Man, Hank Pym ja Janet van Dyne paljastuvat S.H.I.E.L.D.:n agenteiksi, jotka työskentelivät kylmän sodan aikaan Peggy Carterin ja Howard Starkin alaisuudessa.
 Elokuvassa Captain Marvel, joka sijoittuu vuoteen 1995, Nick Fury oli alemman tason esimies S.H.I.E.L.D.:issä ja luuli kylmän sodan päätyttyä kaiken uransa parhaiden päivien olevan jo ohi, kunnes hän tapaa Carol Danversin. Phil Coulson oli näihin aikoihin vielä alokas sekä Furyn työpari.

Katso myös
S.H.I.E.L.D. Agentit

 Lähteet 

Luokka:Marvel-universumin ryhmittymät
Luokka:Seulonnan keskeiset artikkelit